Friðrik Svipmundsson frá Löndum var fæddur að Loftsölum í Mýrdal 15. apríl 1871 og lést 3. júlí 1935 . Hann kom til Vestmannaeyja 1893 og reri með Gísla Lárussyni á Friði . Um aldamótin 1900 gerðist hann formaður og var fljótt aflasæll . Hann var með vertíðarskipið Ísafold lengst af , þar til hann vélvæddist . Árið 1906 kaupir hann Friðþjóf og var formaður á honum til 1912 . Þá keypti hann Örn og var á honum til 1920 . Eftir það var hann formaður á Friðþjófi , Atlantis og Hjálpara til 1930 . Friðrik var með eindæmum veðurglöggur og las vel í veðrið . Kom það oft fyrir að hann fór út í vonskuveðri og það batnaði , eða að hann kom snemma inn og veðrið versnaði . Friðrik var mörg sumur formaður á Seyðisfirði og var jafnan aflahæstur þar . Friðrik Svipmundsson skipstjóri og útvegsbóndi frá Loftsölum giftist Elínu Þorsteinsdóttir húsmóður sem var ættuð frá Dyrhólum í Mýrdal , sömu sveit og Friðrik . Börn þeirra í aldursröð voru : Matthildur , lengst af húsmóðir í Kanada , Ásmundur , skipstjóri , Sigríður var þriðja í röðinni , næst yngst var Þóra og yngstur var Þorsteinn , þau dóu bæði ung . Að auki ólu þau Friðrik og Elín upp Árna bróðurson hans og Guðrúnu Jóhannesdóttur . Myndir Jón Sigurðsson . Aflakóngar Vestmannaeyja 1906 - 1929 .